Kommunestyre- og fylkestingsvalget 2011 for Venstre

Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for Venstre.

Kommunevalget 

Ved kommunevalget 2011 stilte Venstre reine lister i 311 av de 429 kommunene. Partiet fikk i alt  stemmer, det vil si 6,3 prosent av de avgitte stemmene. Dette er en oppgang på 0,5 prosentpoeng fra kommunevalget i 2007 og på 2,5 prosentpoeng fra stortingsvalget i 2009. Samla sett blei Venstre det femte største partiet ved dette valget.

Det beste resultatet fikk Venstre i Eid i Sogn og Fjordane med 44,0 prosent av stemmene.  I ytterligere fem kommuner fikk partiet over 30 prosent: Bø i Telemark, Granvin, Ulvik, Hurdal og Flatanger. I seks kommuner til blei resultatet over 20 prosent.

Partiet fikk under 2 prosent av stemmene i 8 kommuner. Det svakeste resultatet kom i Surnadal og Ballangen med 1,1 prosent.
 
Venstre blei største parti i seks kommuner og nest størst i åtte. Partiet er minst i 61 av kommunene der det stilte liste.

Partiet fikk i alt 640 kommunestyremandater. Venstre blei ikke representert i 27 av kommunene der partiet stilte opp. Etter konstituering av kommunestyrene hadde Venstre ordføreren i seks kommuner og varaordføreren i 34.

Felleslister 

Venstre var med på felleslister i følgende seksten kommuner:

 Engerdal, fellesliste med Senterpartiet; 333 stemmer; 39,36 prosent; 6 mandater 
 Grue, fellesliste med Høyre og Kristelig Folkeparti; 847 stemmer; 36,27 prosent; 6 mandater 
 Sør-Odal, fellesliste med Kristelig Folkeparti; 99 stemmer; 2,5 prosent; 0 mandater 
 Søndre Land, fellesliste med Senterpartiet og Kristelig Folkeparti; 520 stemmer; 19,95 prosent; 5 mandater 
 Bygland, fellesliste med Høyre; 117 stemmer; 16,93 prosent; 3 mandater
 Ørskog, fellesliste med Kristelig Folkeparti; 145 stemmer; 12,90 prosent; 2 mandater 
 Holtålen, fellesliste med Senterpartiet og Kristelig Folkeparti; 458 stemmer; 36,76 prosent; 8 mandater 
 Osen, fellesliste med Kristelig Folkeparti; 196 stemmer; 31,92 prosent; 5 mandater 
 Rennebu, fellesliste med Høyre;  191 stemmer; 14,56 prosent; 3 mandater
 Selbu, fellesliste med Senterpartiet og Kristelig Folkeparti; 503 stemmer; 25,83 prosent; 6 mandater  
 Tydal, fellesliste med Senterpartiet; 240 stemmer; 46,69 prosent; 8 mandater  
 Røyrvik, fellesliste mellom frie velgere, Høyre, Kristelig Folkeparti, Senterpartiet og Venstre; 148 stemmer; 45,96 prosent; 6 mandater 
 Bindal, fellesliste med Høyre; 423 stemmer; 45,44 prosent; 8 mandater 
 Herøy, fellesliste med Høyre og Senterpartiet; 219 stemmer; 27,90 prosent; 5 mandater 
 Røst, Sentrumslista (Kystpartiet, Venstre og partipolitisk uavhengige velgere); 131 stemmer; 43,52 prosent; 5 mandater
 Tysfjord, fellesliste med Høyre, Kristelig Folkeparti og uavhengige; 343 stemmer; 27,27 prosent; 5 mandater 

Flere av disse listene fikk toppverv:

 Engerdal, ordfører Lars Erik Hyllvang (Sp)
 Grue, ordfører Niels F. Rolsdorph (H)
 Bygland, varaordfører Olav Neset (H)
 Ørskog, varaordfører Paul Kristian Hovden (KrF)
 Holtålen, ordfører Heidi Greni (Sp), varaordfører Jan Håvard Refsethås (Sp)
 Osen, ordfører Jørn Nordmeland (V) 
 Selbu, varaordfører Per Røsseth (Sp) 
 Tydal, ordfører John Paulsby (V) og varaordfører Berit Øian Kåsen (Sp)
 Bindal, ordfører Petter Bjørnli (H)

Partiets resultater kommunevis 

Tabellen under viser stemmetall og prosent for alle aktuelle kommuner. Kolonnen «rang» viser verdien 1 for kommuner der partiet var størst, verdien 2 der det var nest størst og så videre. Motsatt viser kolonnen «omv. rang» verdien 1 for kommuner der partiet var minst.

I kolonnen «ordfører» står navnet på ordføreren, dersom vedkommende er fra Venstre, og tilsvarende i kolonnen «varaordfører». Opplysningene om mandattall gjelder ved valgoppgjøret, og om ordfører/varaordfører ved konstituering av kommunestyret. Endringer kan ha skjedd seinere i valgperioden.

Fylkestingsvalget 

Venstre stilte liste til samtlige atten fylkesting. På landsbasis fikk partiet 5,7 prosent av stemmene, mot 6,3 ved det samtidige kommunevalget. Partiet var sjette størst på landsbasis og i ti av fylkene. Det var fjerde størst i Akershus (og tredje størst i Oslo). Størst var oppslutninga i Møre og Romsdal (7,5 prosent) og minst i Østfold (3,7 prosent). Venstre blei representert i samtlige fylkesting. Partiet fikk ved konstitueringene to fylkesvaraordførere.

Bydelsvalg i Oslo 

Venstre stilte liste til samtlige femten bydelsutvalg i Oslo. Partiet var tredje størst i seks bydeler og fjerde størst i tre til. Størst var oppslutninga i St. Hanshaugen (14,1 prosent) og minst i Alna (4,3 prosent). Venstre har representanter i samtlige bydelsutvalg.

Noter 

Venstre